[I]n nomine sancte et individue Trinitatis. Magnifico fratri Gerardi inlustri viro comiti et coniugi sue Bertae emptoribus ego Berillus iam non imaginarie sed integra fide et plenissima voluntate vendo quasdam res meas in pago Avalense et vestro Fontanensi fisco sitas. Hanc igitur venditionem et nomina rerum vel loca in quibus site sunt tam futuris quam presentibus per presentem cartulam notificari volo. Vendo itaque vobis cassaniam et subtus illam in Trenbledo quantumcumque habeo vel visus sum habere. Et in Pooleo ancingam unam. Infra vero has terminationes et mensuras ancingas quinque, quod nos rusticani rusticanorum taenaturas vocamus. Hec omnia superius denominata de meo iure transfero et in vestram dominationem et potestatem transfundo absque alicuius retinaculo. Dato itaque et accepto precio quod convenit adinvicem, duodecim videlicet solidorum, ad plenum valente, habeatis ea omnia sana et integra, nullo contradicente a presenti die et deinceps ad proprium arbitrium et liberam voluntatem faciendi ex eis quecumque volueritis. Siquis autem diabolico exagitatus instinctu, tam ego quam aliquis ex heredibus meis seu quislibet alius, contra huius venditionis cartulam venire presumpserit, frustratus ab hoc quod repetit fisco prelibato decem libras auri persolvat. Actum Fontanas villa publice. Signum Berilli qui hanc eandem venditionem feci et firmari rogavi. Signum Ermenrici. Signum Ragenardi. Signum Alberici. Signum Eldeberti. Signum Erfredi. Signum Gamberti. Signum Ermengaudi. Datum in mense Maio regnante Karolo rege.